חוק הגבלת שימוש במקום לשם מניעת ביצוע עבירות (תיקון מס' 2), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2559, עמ' 942, 2016-06-28T00:00:00+03:00
החוק להגבלת שימוש במקום לשם מניעת ביצוע עבירות (תיקון מס' 2), התשע"ו-2016 מסדיר מחדש ובאופן בהיר את הסמכות להורות על הגבלת השימוש במקומות המשמשים לביצוע עבירות. על-פי התיקון, במקום הנוסח המקורי של החוק שקבע הליכים מקבילים, מינהלי ושיפוטי, נקבע הליך אחד שתחילתו במתן צו הגבלת שימוש מינהלי בידי קצין משטרה בכיר והמשכו בהארכה על-ידי בית המשפט. בנוסף, הורחבה רשימת העבירות שעליהן חל ההסדר, כך שיוחלו על שורה של עבירות הקבועה בתוספת שיש בהן משום סכנה לציבור או לאדם, ושיש תועלת בניתוק הקשר בין מי שמספק את השירות הבלתי חוקי ובין הלקוחות שלו באמצעות סגירת המקום.